OpenLLM-France/wikimedia huggingface dataset:
# Taqwacore

Taqwacore Islamarekin eta kultura islamikoarekin zerikusia duen punk musikaren adar bat da. Kontzeptua Michael Muhammad Knightek sortu zuen The Taqwacores eleberrian. Hardcore eta Taqwa hitz arabiarraren elkartzetik sortutako hitza da. Taqwaren ohiko itzulpena "errukia" da edo "Jainkoaren beldur" izatea.
Lehen Taqwacore taldeak The Kominas, Vote Hezbollah eta the Sagg Taqwacore Syndicate izan ziren. Geroztik beste hainbat talde sortu dira, besteren artean, Diacritical eta Secret Trial Five.
Ez da musika mota zehatz bat, taldeek hainbat estilo nahasten dituzte, punketik hip-hoperaino, musika tradizio islandarrarekin nahasirik. The Kominas taldeak bere estiloa "Bollywood punk" bezala definitzen du, Sagg Taqwacore Syndicatek rap eta techno oinarridun musika egiten du eta Al-Thawra taldeak "raicore" estiloa lantzen du, arabiar rai musikan oinarriturik.

## Kanpo linkak

* "Young Muslims Build a Subculture on an Underground Book", New York Times, 2008 Abendua
* "Islamic Street Preachers: From Boston to Lahore & Beyond", Guardian, 2007 Apirila
* Kim Badawiren argazkiak Taqwacoreari buruz, Pangea Magazine
* The Taqwacores (liburua) Autonomedia-ko webgunea
* "Muhammad Rocked the Casbah by Lydia Craft", "Texas Observer"

## Kanpo estekak

* Datuak: Q2344472
* Multimedia: Taqwacore / Q2344472
# Tar-Anarion

Tar-Anarion "Eguzkiaren semea" esan nahi duena quenya hizkuntzan, Tolkienen legendariumeko fikziozko pertsonaia bat da. Dunadan bat zen, Hallakar eta Tar-Ankalimëren semea, eta Eguzkiaren Bigarren Aroko 1003. urtean jaio zen.
Zetrua, Eguzkiaren Bigarren Aroko 1280. urtean jaso zuen, bere ama hil baino bost urte lehenago, honela, Numenorreko zortzigarren errege bihurtuz. Zetrua, bere seme Tar-Surioni eman zion 1394an, eta 1404an hil zen. Uste denez, bi seme gehiago izan zituen, baina, horietaz, ez da ezertxo ere ezagutzen.
# Tar-Ankalimon

Tar-Ankalimon, quenya hizkuntzan "Dizdiratsuena" esan nahi duena, Tolkienen legendariumeko fikziozko pertsonaia bat da. Numenorreko Dunadan bat da, Tar-Atanamir erregearen semea, Eguzkiaren Bigarren Aroko 1986an jaioa.
Aurreko erregeek ez bezala, Tar-Ankalimonek, ez zuen, zetrua, bere aita hil arte jaso, Eguzkiaren Bigarren Aroko 2221ean. Numenorreko hamalaugarren erregea izan zen, eta, bere erregealdian, Numenorreko herria zatitu zen Erregearen Gizonak, gehienak zirenak, eta Leialak edo Elendili deritzenen artean, Elfoekin adiskidetasuna mantendu zutena. Ondorioz, herriaren zatirik handienak, elfoen hizkuntzak hitzegiteari utzi zion, eta oso gutxitan igotzen zen Meneltarmara Iluvatar gurtzeko.
Tar-Ankalimon, Eguzkiaren Bigarren Aroko 2386an hil zen, eta, bere ondorengoa, bere seme Tar-Telemmaitë izan zen.
# Taurianova

Taurianova Italiako udalerri bat da. Reggio di Calabriako probintzian kokatuta dago, Calabria eskualdean. 14.830 biztanle ditu, 48,55 kilometro koadroko azaleran banatuta.

## Mugakideak

Taurianovak honako udalerri hauekin egiten du muga:
Cittanova Molochio Oppido Mamertina Rizziconi Terranova Sappo Minulio Varapodio

## Kanpo estekak

* Datuak: Q54682
* Multimedia: Taurianova / Q54682
# Tauragėko konderria

Tauragėko konderria (Tauragės apskritis lituanieraz) Lituaniako 10 konderrietako bat da. Bere hiruburua Tauragė da. 4.411 km²ko azalera du eta bertan 127.378 biztanle bizi dira.
Tauragėko udalerriak ondorengoak dira:
* Jurbarkas barrutiko udalerria
* Pagėgiai udalerria
* Šilalė barrutiko udalerria
* Tauragė barrutiko udalerria

## Kanpo estekak

* Datuak: Q188960
* Multimedia: Tauragė County / Q188960
# Taurasi

Taurasi Italiako udalerri bat da. Avellinoko probintzian kokatuta dago, Campania eskualdean. 2.161 biztanle ditu, 14,41 kilometro koadroko azaleran banatuta.

## Mugakideak

Taurasik honako udalerri hauekin egiten du muga:
Lapio Luogosano Mirabella Eclano Sant'Angelo all'Esca Torre Le Nocelle Montemiletto San Mango sul Calore

## Kanpo estekak

* Datuak: Q55126
* Multimedia: Taurasi / Q55126
# Tauriac-de-Camarès

Tauriac-de-Camarès (frantsesez eta ofizialki: Tauriac-de-Camarès) Okzitaniako udalerri bat da. Administratiboki Frantziako Aveyron departamenduan dago, Okzitania eskualdean. 2013an 49 biztanle zituen.

## Demografia
### Biztanleria

2007an Tauriac-de-Camarès udalerrian erroldatutako biztanleak 59 ziren. Familiak 24 ziren, horien artean 8 pertsona bakarrekoak ziren (8 bakarrik bizi ziren gizonak), 12 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 62 etxebizitza zeuden, 26 familiaren etxebizitza nagusia ziren, 27 bigarren erresidentzia ziren eta 9 hutsik zeuden. Etxebizitza guzti hauek 62etxeak ziren. 26 etxebizitza nagusietatik 22 bere jabearen bizilekua ziren eta 4 alokairuan okupaturik zeuden; 2 etxek hitu gela zituzten, 10 etxek lau zituzten eta 14 etxek bost zituzten. 23 etxek euren parking plaza propioa zuten azpian. 9 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Tauriac-de-Camarès udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 8 |
| 4 | 75-79 | 4 |
| 8 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 0 | 40-44 | 4 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 8 |
| 4 | 10-14 | 8 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 36 ziren, horien artean 24 aktiboak ziren eta 12 inaktiboak ziren. 24 pertsona aktiboetatik 19 lanean zeuden (9 gizon eta 10 emakume) eta 5 langabezian zeuden (3 gizon eta 2 emakume). 12 pertsona inaktiboetatik 4 erretiraturik zeuden, 3 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 2 erauzte enpresak ziren, 1 garraio enpresa zen eta 1 ostalaritza eta jatetxe enpresa zen.
2000. urtean Tauriac-de-Camarès udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q935961
* Multimedia: Tauriac-de-Camarès / Q935961
# Taurano

Taurano Italiako udalerri bat da. Avellinoko probintzian kokatuta dago, Campania eskualdean. 1.487 biztanle ditu, 9,77 kilometro koadroko azaleran banatuta.

## Mugakideak

Tauranok honako udalerri hauekin egiten du muga:
Lauro Monteforte Irpino Moschiano Pago del Vallo di Lauro Visciano

## Kanpo estekak

* Datuak: Q55124
* Multimedia: Taurano / Q55124
# Telesila

Telesila (antzinako grezieraz: Τελέσιλλα; fl. K.a. 510) Antzinako Greziako poeta zen, Argosen jaioa.
Emakume agurgarria zen, bereziki ospetsua bere olerkiengatik eta Argosen jasandako krisi politiko zein militarraren eta osterako berreraikitzearen aurrean erakutsitako buruzagitzagatik. Pausaniasek kontatzen du Argoseko antzokiaren ondoan zegoen Afroditaren santutegiko batean ageri zela liburuak bota eta kasketa jartzeko unean irudikatua. Izan ere bere ospea, Telesila, behin eta berriz errepikatzen zen anekdota batean zetzan, berehalako arrisku egoeran hiriko emakumeen laguntzarekin, lazedemoniarrak arbuiatzea lortu zuela. Jainkoei eginiko ereserkietatik hartutako bertsoak tenpluetako hormetan grabatuak kontserbatu ziren eta bere omenez "telesileo" deitu zioten bertso neurkera zehatz bati. ( X_UU_U_)
Antipatro Tesalonikakoak bere bederatzi emakumezko poeten kanonean barneratu zuen.
Gaur egun Grezian esistitzen da talde feminista bat bere izena daramana.

## Erreferentziak

* ↑ Chisholm, Hugh, ed. (1911). "Telesilla" . Encyclopædia Britannica (11th ed.). Cambridge University Press.
* ↑ (Ingelesez) Press, Oxford University. (2010-05-01). Greek Poetry: Elegiac and Lyric: Oxford Bibliographies Online Research Guide. Oxford University Press, USA ISBN 978-0-19-980308-8. (Noiz kontsultatua: 2020-04-07).
* ↑ Pausanias: Description of Greece, ARGOLIS- 2.20.8.
* ↑ «Pausanias, Description of Greece, *korinqiaka/, chapter 20, section 8» www.perseus.tufts.edu (Noiz kontsultatua: 2020-04-07).
* ↑ Ferrer, Casilda Ordóñez. (1975). «La mujer en el mundo de la poesía» Publicaciones de la Institución Tello Téllez de Meneses (35): 175–210. ISSN 0210-7317. (Noiz kontsultatua: 2020-04-07).
* ↑ (Gaztelaniaz) Ceccarelli, Lucio.. Prosodia y métrica del latín clásico: con una introducción a la métrica griega. Universidad de Sevilla, 138 or. ISBN 978-84-472-0477-9. (Noiz kontsultatua: 2020-04-07).
* ↑ Fernandez Robbio, Matías S. (2014) «Musas y escritoras: el primer canon de la literatura femenina de la Grecia antigua (AP IX 26)». Praesentia, v. 15, 2014, pp. 1-9. ISSN (en línea): 1316-1857. (online)
* ↑ «Telesilla of Argos» Ancient History Encyclopedia (Noiz kontsultatua: 2020-04-07).
* ↑ «Telesilla Greek Feminist Network - Daphne Toolkit - European Commission» Daphne Toolkit (Noiz kontsultatua: 2020-04-07).

## Kanpo estekak

* Datuak: Q287216
# Telesforo Monzon eLab Euskal Herrigintza Laborategia

Telesforo Monzon eLab Euskal Herrigintza Laborategia (laburrago Telesforo Monzon eLab edo TM eLab) ikerketa sozio-politikoa egiteko sortutako ikertegi bat da, Telesforo Monzonen ondare eta memoria gordetzen duen Olaso Dorrea Fundazioaren baitatik sortua, eta Bergarako Olaso Dorrean egoitza duena.

## Egitekoak

2020ko martxoan aurkeztu zuten Laborategia, Euskal Herriaren garapenean estrategikoak diren jakintza esparruetan proposamen kualifikatuak egiteko ideien laborategi gisa. Laborategiaren lan ildo nagusiak hauek dira: globalizazioa, identitatea, ongizatea eta lurralde kohesioa. Era berean, Telesforo Monzonen bizitza gidatu zuten balioak izango ditu oinarri laborategiak. Balio horien artean nabarmendu zituzten, aurkeztu zen unean, "herri honekiko eta bertako herritarrekiko konpromisoa"; "belaunaldi berrien ideia eta kezkekiko irekitasuna", "zorroztasuna, analisian eta horien azalpenean" eta "sormena".
2020ko abenduan, Naziometroa izeneko aldikako inkesta sozio-politikoa aurkeztu zuen TM Elab-ek, EHUko ikerketa talde batekin elkarlanean. "Euskal Burujabetzaren Barometro" gisa definitu zuten aurkezpenean neurgailu berria, eta bere helburuen artean dira Euskal Herriaren independentzia nahia neurtzea; horretarako edo kontrako jarrera unionistarako arrazoiak aztertzea, edo subiranotasunak lurraldeka garatuta burujabetza orokorrari egin diezaiokeen ekarpena neurtzea.

## Erreferentziak

* ↑ Bereziartua, Jokin. Telesforo Monzon laborategia aurkeztu dute, Euskal Herriaren egungo erronkei erantzuteko. (Noiz kontsultatua: 2020-02-13).
* ↑ «Naziometroa sortu da, "Euskal Burujabetzaren Barometroa"» sustatu.eus (Noiz kontsultatua: 2020-12-18).

## Kanpo estekak

* Datuak: Q104250909
# Telese Terme

Telese Terme Italiako udalerri bat da. Beneventoko probintzian kokatuta dago, Campania eskualdean. 7.613 biztanle ditu, 10 kilometro koadroko azaleran banatuta.

## Mugakideak

Telese Termek honako udalerri hauekin egiten du muga:
Amorosi Castelvenere Melizzano San Salvatore Telesino Solopaca

## Kanpo estekak

* Datuak: Q55985
* Multimedia: Telese Terme / Q55985
# Su (zerga)

Sua (gaztelaniaz: foguera; frantsesez: feu fiscal) Erdi Aroan eraikin baten jabeak bere jaunari ordaindu behar zion zerga izan zen. Hasieran zerga bat ezartzeko modua besterik ez zen baina gero administrazioak erabili zuen familia bat ordezkatzeko, eta beraz erroldak egiteko. Denboraren poderioz suen kopurua erregeek erabili zuten eskualde bati zergak ezartzeko.
Zerga-sistema hau Euskal Herria osoan erabilia izan zen. Manex Goihenetxeren esanetan, su banak, batez beste, 5,5 laguneko familia ordezkatzen zuen.

## Erreferentziak

* ↑ Enciclopedia universal ilustrada europeo-americana 25. liburukia
* ↑ Beautier, Robert-Henri. (1959). «Feux, population et structure sociale au milieu du XVe siècle: l'exemple de Carpentras» Annales. Économies, sociétés, civilisations (14): 255–268..
* ↑ Rigaudière, Albert. Gouverner la ville au Moyen Âge. in: Historiques. Anthropos ISBN 2717824065..
* ↑ Goienetxe, Manex. (2001). Histoire générale du Pays basque. 3 Elkarlanean, 284 or. ISBN 2 9131 5634 7..

## Kanpo estekak

* Datuak: Q2017272
# Su-irensle

Su-irenslea zirkuko artista da, ahotik sua botatze-itxurak egiten dituena. Sua baino likido sukoi bat botatzen du, sua ukitzean sugar bat sortzen duena.

## Kanpo estekak

* Datuak: Q136746
* Multimedia: Fire breathing / Q136746
# Su-itzalgailu

Su-itzalgailua suteak itzaltzeko erabiltzen den aparatua da. Ontzi metaliko bat da, sua itzaltzeko produktu batekin betea. Produktu hori presiopean egon ohi da, eta mangera batekin zuzentzen da suaren oinarrira. Behar ez denean ez erabiltzeko, segurtasuneko gako bat izaten du.

## Kanpo estekak

* Datuak: Q190672
* Multimedia: Fire extinguishers / Q190672
# Su-erloju

Erregaiaren kontsumoaren abiadurarekin denbora neurtzeko tresna da su-erlojua . Neurri sistema mota honi buruzko lehenengo aipamena VI. mendearen inguruan kokatu zen K.o. antzinako Txinan You Jiangu-ren poema baten bidez, non bere garrantzia aipatzen den.

## Erloju motak

Su-erloju mota ohikoenak hauek ziren:
* Kandela, luzeran marka erregularrak dituen unitate edo graduatu gisa. Erdi Arotik kandelak erabili izan dira elizetan bijilia garaiak kontrolatzeko, Antzinako Erromako gizartean ere ohikoak ziren, argizarian zehar marka erregularrekin igarotako denbora zehaztasun handiagoz erregulatzeko.
* Metxa, kandela graduatuaren funtzionamendu berekoa, baina bere kontsumon erregularragoa eta praktikoagoa, Leipzig-en (1726) argitaratutako liburuaren arabera, Lehen Mundu Gerran soldadu alemaniarrei funtsezkoa izan zitzaien isilpean egotea ezinbestekoa zen guardiako gau luzeetan. Meatzariek ere erabili ohi zuten, lehergailuen metxa azkarraren piztea atzeratzeko.
* Ekialdeko intsentsu-barrak: landare-erretxina usaintsuak prestatzen dira, eta, askotan, animalia- edo landare-jatorriko esentzia-olioak gehitzen zaizkie. Intsentsu-barra hori erre egiten zen pixkanaka, kanal baten luzeran bata bestearen ondoren jarritako hari batzuk moztuz, hariak mozten zituenean metal zati bat erretilu baten gainera erortzen zen tarte erregularretan, "clang" bat sortuz, tarte erregular bakoitzean seinale bat sortuz.

## Ikus, gainera

* Kandela-erlojua
* Lurrun-erlojua
* Datuak: Q1398027
* Multimedia: Incense clocks / Q1398027
# Su-eten

Su-etena edo guda-etena gerra, edo gatazka armatuaren aldi baterako etenaldia da, non elkarren arteko edo alde bakarreko liskarren amaiera adosten den. Gutxienez Erdi Arotik existitzen da kontzeptua, bertan «Jainkoaren su-etena» esaten zitzaion. Su-etena keinu humanitariotzat, akordio iraunkorrago baten negoziazio tresnatzat edo behin betikotzat jo daiteke. Su-etenak tratatu formal baten parte izaten dira, baina kontrako indarren arteko ulermen informalaren parte gisa ere irakurtzen dira.
Akordioen iraupenari zenbait faktorek eragiten diote, hala nola desmilitarizatutako eremuek, tropak kentzeak eta hirugarrenen bermeek eta ikuskapenek (adibidez, bakeari eustea). Su-etenari buruzko akordioek probabilitate handiagoa dute iraunkorrak izateko, erasotzeko pizgarriak murrizten direnean, aurkariaren asmoei buruzko ziurgabetasuna murrizten denean eta istripuak gatazka bihur daitezen prebenitzeko eta kontrolatzeko mekanismoak ezartzen direnean.

## Erreferentziak

* ↑ «alto el fuego y alto al fuego, ambas válidas» www.fundeu.es.
* ↑ Bailey, Sydney D.. (1977). «Cease-Fires, Truces, and Armistices in the Practice of the UN Security Council» The American Journal of International Law 71 (3): 461-473. doi:10.2307/2200012. ISSN 0002-9300..
* ↑ eu/2020/07/18/evaluating-the-relevance-of-ceasefires-in-light-of-the-un-global-ceasefire-quandary/ «Evaluating the Relevance of Ceasefires in Light of the UN Global Ceasefire Quandary» Modern Diplomacy 2020-07-17.
* ↑ Forster, Robert A. (2019), "Ceasefires", in Romaniuk, Scott; Thapa, Manish; Marton, Péter (eds.), The Palgrave Encyclopedia of Global Security Studies, Cham: Springer International Publishing, pp. 1–8,

## Ikus, gainera

* Armistizioa
* Tregoa
* Gabonetako su-etena

## Kanpo estekak

* Datuak: Q208383
# Su-zurrunbilo

Su-zurrunbiloa, su-tornadoa ere deitua, fenomeno arraroa da, non suak, baldintza jakin batzuetan (airearen tenperaturaren eta korronteen mende), bortizitate bertikala hartzen duen eta zurrunbilo bat edo tornado baten antzeko orientazio bertikaleko aire-zutabe bat eratzen duen.

## Ezaugarriak

Su-tornadorik handienak baso-suteetatik sortzen dira. Sute horietan goranzko aire beroko korronteak eta konbergenteak daude. Normalean 10-50 metroko altuera izaten dute, metro gutxi batzuk zabal, eta minutu batzuk baino ez dute irauten. Hala ere, batzuek kilometro bat baino gehiagoko altuera izan dezakete eta 160 km/h-tik gorako haize-boladak izan ditzakete, 20 minutu baino gehiagoz. Horrelako su-zurrunbiloek 15 metroko zuhaitzak ere suntsitu ditzakete.

## Adibide nabarmenak

Horrelako fenomeno batek izan ditzakeen eraginen adibide batzuk Bigarren Mundu Gerran gertatu ziren Alemaniako hirietan, hala nola Hanburgon, Gomorra Operazioan, non 43.000 pertsona hil ziren, edo Dresdengo bonbardaketa famatuan, non, hiriaren erdia suntsitzeaz gain, hiri txiki baten tamainako su-ekaitza eragin zuen eta 25.000 eta 40.000 pertsona artean hil zituen su-zurrunbiloa ere eragin zuen.
Beste adibide nabarmenak 1926ko apirilaren 7an San Luis Obispo inguruko petrolio-biltegi batean tximista erori ondoren sortu ziren su-zurrunbilo ugariak izan ziren, sutatik urrun zeuden egituretan kalte nabarmenak eragin zituztenak eta mila eta seiehun pertsona hil zituztenak.

## Erreferentziak

* ↑ (Ingelesez) Umscheid, Michael E.; Monteverdi, J.P.; Davies, J.M.. (2006). «Photographs and Analysis of an Unusually Large and Long-lived Firewhirl» Electronic Journal of Severe Storms Meteorology 1 (2).
* ↑ Grazulis, Thomas P.. (1993ko uztaila). Significant Tornadoes 1680–1991: A Chronology and Analysis of Events. St. Johnsbury, VT: The Tornado Project of Environmental Films ISBN 1879362031..
* ↑ (Ingelesez) Victoria Department of Sustainability and Environment. (1983ko ekaina). (PDF) Otways Fire No. 22 - 1982/83 Aspects of fire behaviour. Research Report No.20. .
* ↑ (Ingelesez) Hissong, J. E.. (1926ko apirila). «Whirlwinds At Oil-Tank Fire, San Luis Obispo, Calif.» Monthly Weather Review 54 (4): 161–3. doi:10.1175/1520-0493(1926)54<161:WAOFSL>2.0.CO;2..

## Kanpo estekak

* Datuak: Q1418211
* Multimedia: Fire whirls / Q1418211
# Su (planeta)

Su izen euskaldunarekin izendatutako exoplaneta (Gliese 486 b eta GJ 486 b ere bai) Gar edo Gliese 486 izar nano gorriaren inguruan dabilen exoplaneta bat da. Abiadura erradialaren metodoaren bidez aurkitu zen CARMENES izeneko ikerketaren barruan eta bere existentzia neurketa gehigarriekin eta igarotze metodoaren bidez baieztatu zen. Lurretik begiratuta Virgo konstelazioaren multzoan dago Su. Distantzia Lurretik: 26 argi-urte.
Nazioarteko Astronomia Elkarteak GJ486 izar / planeta bikotea izendatzeko proposamen lehiaketa ireki zuen 2022an (beste hainbat sistema izandatzeko multzoan), eta Euskal Herriko Unibertsitatetik sortutako ekimen batek planetaretzat Su eta izarrarentzat Gar proposatu zuen, Su eta Gar, alegia, euskarazko bi izen. Proposamen hau onartu egin zen 2023ko maiatzean.

## Ezaugarriak

Su super-lur bero bat da eta bere izar nagusiaren inguruan orbitatzen du egun 1, 11 ordu eta 13 minutuko orbita zirkular ia perfektu batean 2,5 milioi kilometro inguruko distantziara (0,017 AU ). Orbita txiki honek 700 K inguruko oreka-tenperatura (430 °C inguru) sortzen du bere gainazalean, Artizarraren gainazaleko tenperaturaren berdintsua.
Suren masa Lurraren masaren 2,8 bider adinakoa da, bere erradioa, berriz, %30 inguru handiagoa. Dentsitatea ere %30 handiagoa, Lurrarekin alderatuta. Honek iradokitzen du Lurrak bezala nukleo metaliko bat duen planeta harritsu bat dela.

## Erreferentziak

* 1 2 (Ingelesez) Trifonov, T.; Caballero, J. A.; Morales, J. C.; Seifahrt, A.; Ribas, I.; Reiners, A.; Bean, J. L.; Luque, R. et al.. (2021-03-05). «A nearby transiting rocky exoplanet that is suitable for atmospheric investigation» Science 371 (6533): 1038–1041. doi:10.1126/science.abd7645. ISSN 0036-8075. (Noiz kontsultatua: 2023-05-26).
* ↑ (Ingelesez) «List of ExoWorlds 2022 - GJ 486» NameExoworlds (Noiz kontsultatua: 2023-05-26).
* ↑ Lartzanguren, Edu. (2023-05-26). «Planeta bati eta haren izarrari 'Su' eta 'Gar' izenak jartzea onartu du Nazioarteko Astronomia Batasunak» Berria (Noiz kontsultatua: 2023-05-26).
* ↑ (Gaztelaniaz) «Dos sistemas planetarios reciben nombres españoles | Sociedad española de astronomía» www.sea-astronomia.es (Noiz kontsultatua: 2023-05-26).

## Ikus, ganera

* Gar (izarra)

## Kanpo estekak

* Datuak: Q105771316
* Multimedia: Gliese 486 b / Q105771316
# Sumner (Missouri)

Sumner Missourieko herri bat da. Chariton konderrian kokatua dago. 2010ean 102 biztanle zituen, 0,59 kilometro koadrotan banatuta.

## Ikus, gainera

* Chariton konderria

## Kanpo estekak

* Datuak: Q645391
# Sumner udalerria, Buchanan konderria (Iowa)

Sumner udalerria Ameriketako Estatu Batuetako Iowa estatuko udalerri bat da, Buchanan konderrian. Azken zentsuaren arabera 3.335 biztanle zituen, 34.31 milia karratu (88.9 km$^2$) eremuan.

## Ekonomia

2020ko zentsuaren arabera, Sumner udalerriak 1150 etxebizitza zeuden. Per capita diru-sarrerak 30.427 estatubatuar dolar ziren.

## Kanpo estekak

* Datuak: Q2220640
* Multimedia: Sumner Township, Buchanan County, Iowa / Q2220640
# Sumner konderria

Sumner konderria honako konderrietako baten izena izan daiteke:
* Sumner konderria (Kansas)
* Sumner konderria (Tennessee)
# Sumner konderria (Tennessee)

Sumner konderria (ingelesez: Sumner County) Tennesseeko konderri bat da, Ameriketako Estatu Batuetan. Hiriburua Gallatin da. 2010eko zentsuaren arabera 160.645 biztanle zituen, Sumner kilometro koadroko azaleran.

## Geografia

Sumner konderriak 1.406,93 kilometro koadro ditu. Horietatik 35,66 ura dira. Beste 1.371,27 lurra dira. Biztanleria dentsitatea 114,18 da.

## Demografia

2010eko zentsoan bizi ziren 160.645 pertsonetatik 146.001 txuriak edo hispanoak dira. Horietatik hispano edo latino kategorian 6.308 dira. 10.213 beltzak edo afroamerikarrak. 406 amerikar natiboak ziren eta 93 Hawaii edo Pazifikoko irletako natiboak. 1.616 asiarrak ziren. Bestelako arraza bat kategorian 168 biztanle daude. Bukatzeko euren burua arraza bat baino gehiagotan 2.148 pertsonek kokatzen zuten.

### Biztanleria piramidea
## Kanpo estekak

* Datuak: Q506175
* Multimedia: Sumner County, Tennessee / Q506175
# Sumner (Nebraska)

Sumner Nebraskako herri bat da. Dawson konderrian kokatua dago. 2010ean 236 biztanle zituen, 0,76 kilometro koadrotan banatuta.

## Ikus, gainera

* Dawson konderria

## Kanpo estekak

* Datuak: Q2181120
* Multimedia: Sumner, Nebraska / Q2181120
# Sumner (Washington)

Sumner Ameriketako Estatu Batuetako hiri bat da. Pierce konderrian kokatuta dago, Washington estatuan. 10.621 biztanle ditu, 19,750617 kilometro koadroko azaleran banatuta.

## Ikus, gainera

* Pierce konderria

## Kanpo estekak

* Datuak: Q1510183
* Multimedia: Sumner, Washington / Q1510183
# Sumner (Wisconsin)

Sumner Ameriketako Estatu Batuetako inkorporatutako herri bat da. Trempealeau konderrian kokatuta dago, Wisconsin estatuan. 840 biztanle ditu, 33,9 kilometro koadroko azaleran banatuta.

## Ikus, gainera

* Trempealeau konderrian

## Kanpo estekak

* Datuak: Q7637952